Na osnovu člana 51. Zakona o Javnom preduzeću Radio-televizija Bosansko-podrinjskog kantona Goražde („Službene novine Bosansko-podrinjskog kantona Goražde“ broj: 7/02 i 8/09), a u skladu sa članom 34. Statuta i Poslovnikom Javnog preduzeća Radio-televizija Bosansko-podrinjskog kantona Goražde, Nadzorni odbor Javnog preduzeća Radio-televizija Bosansko-podrinjskog kantona Goražde d.o.o. Goražde, na 10. sjednici, održanoj 11.09.2013. godine, **r a s p i s u j e**

**K O N K U R S**

**za odabir i imenovanje glavnog i odgovornog urednika Javnog preduzeća Radio-televizija Bosansko-podrinjskog kantona Goražde, d.o.o. Goražde.**

I

**Opis pozicije:**

* izrađuje, predlaže i sprovodi programske sheme,
* učestvuju u utvrđivanju programske politike i neposredno je odgovoran za realizaciju programskih planova i projekcija,
* redovito analizira ostvarivanje uređivačke politike i predlaže mjere za unaprjeđenje strukture i koncepta programa,
* inicira suradnju sa kulturnim, obrazovnim i naučnim institucijama i istaknutim stvaraocima,
* ne dozvoljava emitovanje onih sadržaja čije su poruke u suprotnosti sa društvenim normama, kodeksom za uređivanje televizijskog i radio programa donesenim od strane Regulatorne agencije za komunikacije /RAK/, kodeksom ostvarivanja programske, jezičke i ekonomsko-propagandne politike ili su u suprotnosti sa zagarantovanim slobodama i pravima čovjeka i građanina, kao u slučajevima nepridržavanja usvojenih principa uređivačke politike.
* učestvuju u radu Uredničkog vijeća RTV Goražde.
* odgovoran je za ukupnu programsku orijentaciju kao i za svaku informaciju objavljenu u programu osim saopštenja.

- vrši druge aktivnosti neophodne za rad JP RTV BPK Goražde u skladu sa zakonom i

Statutom JP RTV BPK Goražde.

II

Odabir i imenovanje glavnog i odgovornog urednikaizvršit će Nadzorni odbor JP RTV BPK Goražde većinom glasova članova Nadzornog odbora na osnovu provedenog javnog konkursa .

III

Imenovanje glavnog i odgovornog urednikase vrši na razdoblje od četiri 4 /četiri/ godine uz mogućnost ponovnog izbora.

IV

**Uvjeti**

Kandidat je dužan ispunjavati slijedeće uvjete:

**a) Opći uvjeti:**

1. da je državljanin Bosne i Hercegovine,
2. da je osoba starija od 18 godina i mlađa od 70 godina na dan imenovanja,
3. da nije otpušten iz službe kao rezultat disciplinske mjere na bilo kojoj razini u Bosni i Hercegovini (bilo na razini države ili entiteta) u periodu od tri godine prije dana objavljivanja konkursa,
4. da se na njega ne odnosi član IX.1. Ustava Bosne i Hercegovine,
5. da nije osuđivan za krivično djelo i za privredni prijestup nespojivo sa dužnosti u upravi društva, 5 (pet) godina od dana pravosnažnosti presude, isključujući vrijeme zatvorske kazne, prije dana objavljivanja upražnjene pozicije,
6. da nije lice kojem je presudom suda zabranjeno obavljanje u nadležnosti dužnosti glavnog i odgovornog urednika,
7. da nije izabrani zvaničnik, nosilac izvršnih funkcija ili savjetnik izabranim zvaničnicima i nosiocima izvršenih funkcija u smislu člana 5. Zakona o sukobu interesa u institucijama vlasti Bosne i Hercegovine ,
8. da nije u funkciji u političkoj stranci u smislu člana 5. Zakona o ministarskim, vladinim i drugim imenovanjima F BiH,
9. da nije na bilo koji način povezan sa direktnim ili indirektnim konkurentom Društva, niti da ima direktni ili indirektni finansijski interes ( dokaz : ovjerena izjava kandidata),

**b) Posebni uvjeti:**

- da posjeduje VII stepen stručne spreme,

- da ima najmanje 5 /pet/ godine radnog iskustva u novinarskoj struci nakon sticanja diplome

- organizacijske sposobnosti i stručna znanja iz novinarske djelatnosti ( provjerit će se putem intervjua),

Prilikom procjene kvalifikacije i iskustva svih kandidata uzet će se u obzir:

- sposobnost prepoznavanja, zastupanja i zaštite interesa društva,

- sposobnost za odgovorno obavljanje dužnosti glavnog i odgovornog urednika,

- izražena inicijativnost i neovisnost u radu i donošenju odluka,

- komunikacijske i organizacijske sposobnosti,

- znanje i sposobnost izrade planova i izvještaja, poznavanje ukupnog zakonodavstva na području

djelovanja društva,

- sposobnost upravljanja tehničkim i ljudskim resursima,

- ostvareni rezultati tokom dosadašnjeg rada,

- posebna stručna znanja i kvalifikacije.

V

Kandidati koji ispunjavaju opće i posebne uvjete bit će pozvani na intervju.

VI

Prijave kandidata treba da sadrže(original ili ovjerena kopija)**:**

1. kraća biografija, sa adresom i brojem telefona
2. fakultetska diploma
3. uvjerenje o državljanstvu (novi obrazac uvjerenja))
4. izvod iz matične knjige rođenih (novi obrazac izvoda)
5. uvjerenje o nekažnjavanju (ne starije od 3 mjeseca) izdato od MUP-a
6. uvjerenje da se protiv kandidata ne vodi krivični postupak (ne starije od 3 mjeseca) izdato od Općinskog i Kantonalnog suda
7. dokaz za tačke 3,4,5,6 – uvjerenje od suda ne starije od 3 mjeseca
8. dokaz za tačke 7,8,9 – potpisana izjava ovjerena od strane općinskog organa

VII

Javni konkurs će se objaviti u u sredstvima javnog informisanja Javnog preduzeća Radio-televizija Bosansko-podrinjskog kantona Goražde, d.o.o. Goražde, web stranici JP RTV BPK Goražde: [www.rtvbpk.com](http://www.rtvbpk.com), oglasnoj ploči preduzeća i dnevnom listu „Dnevni avaz“. Konkurs ostaje otvoren 15 dana od dana objavljivanja u listu „Dnevni avaz“.

VIII

Prijave sa traženim dokumentima dostaviti lično ili preporučeno na adresu NADZORNI ODBOR JP «RTV BPK Goražde» d.o.o. Goražde, ulica Zaima Imamovića br.2, sa naznakom

**«PRIJAVA NA K O N K U R S**

**ZA IZBOR I IMENOVANJE KANDIDATA ZA GLAVNOG I ODGOVORNOG UREDNIKA JP «RTV BPK GORAŽDE» d.o.o. GORAŽDE – NE OTVARAJ»**

Nepotpune i neblagovremene prijave neće se uzeti u razmatranje. Podnositelji prijava s kojima se ne stupi u kontakt u roku od tri (3) dana od zatvaranja konkursa, neće biti uzeti u razmatranje u daljnjem postupku imenovanja.

Preduzeće nije obavezno vraćati dokumentaciju dostavljenu uz prijavu.

*Nadzorni odbor JP RTV BBPK*

*Goražde PREDSJEDNIK NADZORNOG ODBORA*

*Broj: 296/13 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Goražde, 12.septembar 2013. godine Belma Šošo, dipl.pravnik*